cyanic-selkie/wikianc huggingface dataset:
Wake Me Up Before You Go-Go
רקע
"רק רציתי להכין תקליט פופ אנרגטי באמת שהיה בו את כל האלמנטים הטובים ביותר בתקליטי שנות החמישים והשישים, בשילוב עם הגישה שלנו, שהיא ללא ספק אופטימית יותר וצעירה הרבה יותר מאותם תקליטים. זה אחד מאותם סינגלים שנוצרים מההשפעות האישיות שלך; זה מזכיר לי כל כך הרבה תקליטים שונים שלא הצלחתי ממש לפרוץ אותם. עשיתי דוגמה בבית שפשוט היה בה צליל בס ושירה. בדרך כלל אני כותב את התקליט בראש; אני יודע מה יהיו כל החלקים ואני שר אותם לכל המוזיקאים שלנו. וזה היה נהדר. ... למעשה עשינו זאת כחזרה. השתמשנו ב-LinnDrum מכיוון שהמתופף איחר, וזה היה שיר כל כך טוב ששמרנו עליו"
השיר נכנס למצעד הסינגלים בבריטניה במקום הרביעי וטיפס למקום הראשון שבעה ימים לאחר מכן ונשאר שם שבועיים. השיר עלה גם לראש ה-בילבורד הוט 100 בארצות הברית, כשהוא מחזיק במקום הראשון במשך שלושה שבועות.
השרוול הבריטי עוצב על ידי פיטר סאוויל, עם צילום על ידי טרבור קי.
קליפ
את הקליפ לשיר ביים אנדי מוראהן. הוא מציג את הלהקה שמופיעה עבור קהל של בני נוער בעיקר באקדמיה בריקסטון בדרום לונדון. הלהקה לבשה עיצובים של חולצת טריקו של קתרין המנט בה נכתב "CHOOSE LIFE".
קישבר
העיירה קישבר (בהונגרית: Kisbér) במחוז קומארום-אסטרגום בהונגריה היא מקום מושבו של נפת קישבר.
מיקום
קישבר נמצאת בין הרי הבאקון (Bakony) לבין הרי הוורטש (Vértes), בקצה הצפוני של עמק תעלת מורי בבקע הנמתח לאורך כ-50 קילומטרים בכיוון צפון-מערב - דרום-מזרח, ברוחב של מספר קילומטרים; הוא נקרא גם "השער של הבאקון".
היישוב ממוקם באזור מפתח מנקודת מבט גאוגרפית-תחבורתית. שם נפגשים הכביש הראשי 81 המחבר את סקשפהרוואר עם גיור, כביש 13 המחבר את קומארום עם קישבר והמסלול בין טטבאניה לפאפה, שהוא כביש 8135 מטטבאניה ליישוב, וכן כביש 8218 מהיישוב לוספרמוורשאן, ומשם לפאפה (ככביש ראשי). כך, העיר נגישה בקלות בכבישים מכל הכיוונים.
קישבר נמצאת במרחק של 50 ק"מ משקספהרוואר, 36 ק"מ מגיור, 35 ק"מ מטטבאניה, 26 ק"מ מקומארום ו-50 ק"מ מפאפה. וניתן להגיע אליה לכביש המהיר M1 בין בודפשט לבין וינה לאחר נסיעה של 18 קילומטרים על כביש מהיר 13, לכיוון קומארום.
קווי הרכבת קומארום-סקשפהרוואר ופאפה-טטבאניה חוצים זה את זה בעיר - עם זאת, על הקו האחרון לא נוסעות רכבות מאז 2007.
היסטוריה
הסערות ההיסטוריה במהלך אלפי השנים האחרונות לא נחסכו מיישובי האזור. תעלת מורי, כמסלול המחבר והמגדיר את הכיוון מזרח-מערב, מילאה תפקיד חשוב בהיסטוריה של האזור ולכן ניתן למצוא באזור זה עקבות כמעט לכל תרבות אנושית מאז התקופה הפרהיסטורית המאוחרת ואילך. בשל מיקומה הגאוגרפי הנוח, לקישבר עבר היסטורי עשיר. המתיישבים הקבועים הראשונים הופיעו במקום בין השנים 1000–1200. הרשומות הכתובות הראשונות ידועות משנת 1277, והן מזכירות את היישוב בשם ביר (Beyr) (לימים Beer). קישבר נהרס מספר פעמים על ידי הטורקים במאה ה-16. במאה ה-18, הוא הגיע לידי משפחת בתיאני (Batthyány). הרוזן קזמר בתיאני, שהיה שר החוץ של ממשלת הונגריה בשנת 1849, ואשר בשנת 1838 ירש את יחד עם אחיו גוסטב את ספריית רוהונץ (כיום רכניץ) בת 30,000 הכרכים, תרם את הספרייה המשפחתית, כולל קודקס רוהונץ, לאקדמיה ההונגרית למדעים. במהלך הגירתו לחו"ל, הוחרמה אחוזתו בקישבר (כולל עדר סוסי ההרבעה שלו). בשנת 1853, פרנץ יוזף הראשון, קיסר אוסטריה ייסד שם את גידול הסוסים המקומי, ובאמצעות המומחיות הקשורה - את עדר הרבעת הסוסים המלכותית בקישבר. העדות הכתובה הראשונה להקמת עדר קישבר היא מסמך מ-9 ביולי 1852. בסביבות 1850 (?) הועבר כל מלאי הסוסי המילואים ואלה הצבאיים מפיבר לקישבר, ופיבר הוסב לגידול סוסי ליפיצה. שם פותח זן הסוסים ליפיצן.
אתרים בעלי חשיבות
קישבר היה מהעשור הראשון של המאה ה-19 עד מלחמת העולם השנייה מעוז גידול הסוסים ההונגריים. בקישבר נולדה וגודלה ב-17 במרץ 1874 "סוסת הנס הבלתי מנוצחת", קינצ'ם וב-14 בפברואר, אימפריאל, סוס המירוץ ההונגרי הגזעי הטוב ביותר של המאה ה-20. גם סוס המירוץ הגזעי האנגלי Kisbér נולד במקום ב-1873. הוא זכה ב-3 מהתחרויות היוקרתיות ביותר באותה תקופה.
חוות ההרבעה, המשמרת את זכר גידול הסוסים, מורכבת מכמה מבנים: טירת באתיאני (בית החולים המאוחר יותר), אורוות המלך ומערכת האורוות הנלווית, וקזינו הקצינים (היום: לשכת ראש העיר).
היא נבנתה בשנת 1770 בסגנון הבארוק, ולאחר מכן בשנת 1840 בנה מחדש בסגנון קלאסיסטי על ידי גוסטב בתיאני. בבניין שכן במשך תקופה ארוכה בית חולים. כרגע הוא ריק.
הוא תפקד בעיקר כבית חולים צבאי, אך גם חולים אזרחיים טופלו בו. לאחר המלחמה שימש כבית ספר יסודי, כעת עובר שיפוץ ותוספת משמעותית. לאחר השיפוץ הוא יהיה שוב בית חולים.
בית הספר לרכיבה והאורוות של חיל הפרשים המלכותי ההונגרי נבנה בשנת 1858 על ידי הרוזן קזמר באתיאני מול טירת באתיאני. עד היום היא נחשבת לאורוות הרכיבה המקורה, ללא תמיכה, הגדולה ביותר במרכז אירופה.
הבניין הוסב לתיכון לאחר המלחמה, וכיום שוכן בו לשכת ראש העיר.
הפסל של בלה ונקהיים, שנוצר על ידי יאנוש פאדרוס, ניצב מול האורווה המלכותית. הוא עמד במקור על "גבעת הגיהנום". (בלה ונקהיים זכה בהישגים בקשר לגידול גזע הסוסים האנגלי.
הסוכן הנרי
הסוכן הנרי (באנגלית: Henry Danger) היא קומדיית מצבים אמריקאית לנוער, המשודרת בערוץ ניקלודיאון. הסדרה שודרה מ-26 ביולי 2014 עד ל-21 במרץ 2020. בסדרה מככבים ג'ייס נורמן, קופר ברנס, ריאל דאונס, שון ריאן פוקס ואלה אנדרסון. התוכנית נוצרה על ידי דן שניידר ודנה אולסן.
עלילה
העלילה מתמקדת בהנרי הארט, נער בן 13, שמחפש עבודה ומוצא משרה של מנקה בחנות תמהונית בשם "גרוטאות ועוד". הנרי מגלה שמתחת לחנות נמצאת המאורה של גיבור העל של העיר סוולויו - "קפטן מן" (שזהותו הרגילה היא בשם ריי מנצ'סטר). להנרי מתברר שמשרתו היא להיות עוזרו של "קפטן מן". הוא הופך לעוזרו ומקבל את הכינוי "קיד דאנג'ר" (בעברית: "ילד סכנה").
ריי משביע את הנרי שלא יגלה את האמת לגבי עבודתו, אך חברתו הטובה שרלוט מגלה שהנרי הוא ילד סכנה כבר בפרק הרביעי של הסדרה. לאחר מכן מסכים ריי לקבל את שרלוט בתור עובדת במקום. בהמשך העונה הראשונה מצטרף גם שוואז, מכר של ריי מהעבר. בפרק האחרון של העונה השנייה מגלה גם ג'ספר, חברו של הנרי, את זהותו הסודית. ריי רוצה למחוק את הזיכרון של ג'ספר, אך הנרי מספר לריי על חברותו רבת השנים עם ג'ספר. ריי נמלך בדעתו ולבסוף מקבל גם את ג'ספר לעבודה. בעונה החמישית מגלה פייפר, אחותו של הנרי, צינור שמוביל למאורה. היא רואה את ריי והנרי הופכים לקפטן מן וילד סכנה. לאחר שפייפר מוכיחה את עצמה כיעילה היא מתקבלת לעבודה, למרות דאגתו של הנרי לשלומה.
נעמה גורן-ענבר
נעמה גורן-ענבר (נולדה ב- 20 ביולי 1948) היא ארכאולוגית ישראלית ומומחית לפרהיסטוריה, פרופסור אמריטה לארכאולוגיה באוניברסיטה העברית בירושלים. היא החופרת של אתרים פרהיסטוריים מרכזיים בארץ ישראל וביניהם האתר מהתרבות האשלית (התקופה הפלאוליתית התחתונה) בגשר בנות יעקב. היא כלת פרס א.מ.ת לשנת 2014 והחל משנת 2016 היא חברה באקדמיה הישראלית למדעים.
הסוכן הנרי
סקירת סדרה
בישראל, עונות 3-1 היו אותם מספרי פרקים, ועונה 4 20 פרקים בישראל, ועונה 5 39 פרקים בישראל.
נעמה גורן-ענבר
מחקרים וחפירות
גורן-ענבר השתתפה כארכאולוגית וחברת צוות בחפירות באתר הפרהיסטורי של עובדיה בעמק הירדן (לו הקדישה את עבודה הדוקטורט שלה), באתרים הפרהיסטוריים בצפון סיני, בסקרים אתנוגרפיים בדרום סיני, בחפירות במערת היונים בגליל ובאתרי בקעת הירדן.
בשנת 1978 ניהלה פרופסור גורן-ענבר עונת חפירות באתר מן התרבות האשלית "הלשון" בסמוך לקיבוץ כפר מנחם בשפלה הדרומית. בחפירות נחשף מכלול עשיר של כלי אבן ובעיקר כלי גרעין. צוינה נוכחות של גרעינים שעוצבו בטכניקת לבלואה במכלול. עם זאת בחפירה לא נחשפו אבני יד, הכלי המאפיין של התקופה.
בשנים 1981–1982 ניהלה גורן-ענבר את החפירות באתר האשלי בברכת רם בצפון רמת הגולן. האתר, אותו גילה דודי בן עמי, ממוקם בין שני קילוחי בזלת שתוארכו בשיטת ארגון/ארגון. גילה של השכבה התחתונה כ- 800 אלף שנים לפני זמננו ואילו גיל השכבה העליונה 233 אלף שנים לפני זמננו. גילה של השכבה הארכאולוגית, לכן, קדום ל-233 אלף שנים. במהלך החפירות נחשפה צלמית אישה עשויה טוף הנחשבת לייצוג הסימבולי (אומנותי) הקדום ביותר בהיסטוריה האנושית.
בין השנים 1982 ל-1985 ניהלה גורן-ענבר את פרויקט החפירות באתר הקטור מן התקופה הפלאוליתית התיכונה בבקעת קוניטרה על גבול סוריה ברמת הגולן. האתר התגלה על ידי דודי בן עמי ונחפר במשך שלוש עונות חפירה. הממצאים באתר חשפו מכלול כלי אבן עשיר ומכלול עצמות בעלי חיים הכולל בקר בר גדול ממדים. בין הממצאים הבולטים – חלוק צור שטוח ועליו חריטה של מעגלים קונצנטריים (בעלי מרכז משותף). דגם גאומטרי דומה מופיע גם על עצם בקר בר באתר ויחד עם החלוק החרוץ מהווה את העדויות הקדומות ביותר לייצוג אומנותי (סימבולי) בתקופה זו.
בשנת 1989 החלה גורן-ענבר את פרויקט החפירות באתר האשלי גשר בנות יעקב בגדה המזרחית של נהר הירדן במוצאו מעמק החולה. ההיא ערכה באתר שבע עונות חפירה בין השנים 1989 ל 1997 (1989, 1990, 1991, 1995, 1996 ושתי עונות במהלך 1997). התגליות המרכזיות בגשר בנות יעקב כוללות בין השאר:
חפירותיה ומחקריה של גורן-ענבר בגשר בנות יעקב התפרסמו במאות מאמרים וספרים והביאו להכרה באתר זה כאחד האתרים החשובים ביותר בעולם מן התקופה הפלאוליתית התחתונה.
תרומה מדעית
נעמה גורן-ענבר היא מומחית בעלת שם עולמי בחקר התקופה הפלאוליתית התחתונה. האתרים שחפרה, בעיקר בצפון ישראל, שינו את הבנתנו באשר לאבולוציה של האדם והתנהגותו מראשית הופעתו במזרח התיכון. חפירותיה ומחקריה באתר בגשר בנות יעקב הוא דוגמה ליכולתה המדעית להפיק כמות מרשימה של מידע מאתר בודד ומרוחק מאוד בזמן. מחקריה מקיפים את כל ההיבטים של האתר, פעילות האדם בו ושחזור הסביבה.
במחקריה עסקה בשחזור הנוף הגאולוגי הקדום והמורכב של בקע הירדן, בגיאו-כימיה של המים והקרקעות, בשחזור הצומח באזור החל באבקת הפרחים (פולן), המשך בזרעים ופירות ועד שרידי העצים הרבים באתר. במחקר הפאונה (בעלי החיים) עסקה פרופסור גורן-ענבר בכל המגוון הביולוגי המיוצג באתר. מחקריה עסקו באוסטרקודים המיקרוסקופיים, בקונכיות, בדגים, במכרסמים ובדו חיים, בזוחלים, ציפורים, ועד בקר, היפופוטמים ופילים. הממצאים בגשר בנות יעקב אפשרו את שחזור הסביבה הקדומה ברמת פירוט שמעטים האתרים האחרים בני התקופה בעולם היכולים להתחרות בה.
במחקריה טענה גורן-ענבר בעזרת דוגמאות מתחומים שונים ורבים כי בני האדם שחיו בתקופה כה מרוחקת בזמן היו בעלי יכולות טכנולוגיות וקוגניטיביות שאינן נופלות מאלו של אנשים מודרניים. מחקריה הראו כי תושבי האתר גשר בנות יעקב ייצרו כלי אבן מתוחכמים ע"פ תוכנית קבועה מראש מתוך מסורת סיתות אותה שימרו במשך אלפי שנים. הכלים סותתו במגוון של טכנולוגיות, מחומרי גלם מגוונים (גיר, צור, בזלת, עץ ועצם) תוך היכרות מעמיקה עם הסביבה ועם תכונותיהן השונות של החומרים השונים. תושבי האתר שלטו באש והשתמשו ביתרונות הרבים שמעניקה שליטה זו – הגנה, חימום, תאורה ובעיקר בישול. אבל האש גם מעניקה לאדם את מדורת השבט, היכולת לשבת מסביב למדורה התורמת למורכבות הסוציאלית, לאינטראקציה החברתית ולהעברת ושימור המידע בין חברי הקבוצה. תושבי גשר בנות יעקב צדו בעלי חיים גדולים, פילים, היפופוטמים, פרות, איילים, צבאים ועוד וביתרו את בשרם בשיטות המקבילות לחלוטין לשיטות הקצבות המודרניות. תזונתם כללה גם בעלי חיים קטנים כגון מכרסמים, ציפורים וסרטנים. העדויות מגשר בנות יעקב גם מראות כי תושבי האתר דגו דגים בכמויות גדולות - אחת העדויות הקדומות ביותר לניצול משאבים מימיים. השימור יוצא הדופן של שרידים בוטאניים באתר הוכיח כי תושבי האתר ניצלו למזונם צמחים שונים ובין השאר אגוזים שניצולם דורש טכנולוגיות של איסוף, נשיאה, פיצוח וייתכן שגם קליה באש.
רוב ההתנהגויות והמיומנויות שחשפה גורן-ענבר בגשר בנות יעקב נחשבו במחקר כמאפיינות התנהגות מודרנית ומיחדות את האדם המודרני (הומו סאפיאנס) בלבד. מחקריה של פרופסור גורן-ענבר מדגימים את יכולותיהם הקוגניטיביות הגבוהות של קדמונינו ודוחקות לשיטתה את "ההתנהגות המודרנית" לתקופה הרחוקה במאות אלפי שנים ביחס למקובל במחקר.
בשנת 2014 זכתה גורן-ענבר בפרס א.מ.ת בתחום הארכאולוגיה (ביחד עם פרופסור יורם צפריר). מנימוקי חבר השופטים: “פרס א.מ.ת מוענק לפרופ' נעמה גורן־ענבר על מחקרים בינתחומיים פורצי־דרך בארכאולוגיה הפרהיסטורית של ארץ ישראל תוך שילוב של עבודת שטח קפדנית, תובנות מקוריות ושימוש חדשני בנתונים שחשפה בחקר ההתפתחות של התרבות הקוגניטיבית של האדם.”
בשנת 2016 מונתה פרופסור נעמה גורן-ענבר כחברה באקדמיה הלאומית למדעים של ישראל.
תלמידיה
נעמה גורן-ענבר הנחתה לתואר דוקטור מספר תלמידים בולטים בארכאולוגיה של ארץ ישראל:
סרטים
בשנת 2004 הפיקה גורן-ענבר (יחד עם גונן שרון וסתת הצור מדנמרק בו מאדסן) סרט לימודי על סיתות כלי צור – The Cutting Edge. בשנת 2017 הפיקה פרופסור גורן-ענבר סרט על הטכנולוגיה והמשמעות של קופיצים – כלי אבן המאפיין את התרבות האשלית גשר בנות יעקב.
ספרים
ספרים בסדרת גשר בנות יעקב Goren-Inbar, N., Werker, E. & Feibel, C.S. 2002. The Acheulian Site of Gesher Benot Ya'aqov, Israel Volume I: The Wood Assemblage. Oxford: Oxbow Books. Alperson-Afil, N. & Goren-Inbar, N. 2010. The Acheulian Site of Gesher Benot Ya'aqov Vol. II: Ancient Flames and Controlled Use of Fire. Vertebrate Paleobiology and Paleoanthropology. Dordrecht: Springer.
Rabinovich, R., Gaudzinski-Windheuser, S., Kindler, L. & Goren-Inbar, N. 2012. The Acheulian Site of Gesher Benot Ya'aqov Volume III: Mammalian Taphonomy. The Assemblages of Layers V-5 and V-6. Vertebrate Paleobiology and Paleoanthropology. Dordrecht: Springer.
Goren-Inbar, N., Alperson-Afil, N., Sharon, G. & Herzlinger, G. 2018. The Acheulian site of Gesher Benot Ya'aqov. Volume IV. The Lithic Assemblage. Vertebrate Paleobiology and Paleoanthropology Series. Cham, Switzerland: Springer. דוחות חפירה Bar-Yosef, O. & Goren-Inbar, N. 1993. The lithic assemblages of 'Ubeidiya : a lower Paleolithic site in the Jordan Valley. (Qedem - Monographs of the Institute of Archaeology N. 34). Jerusalem: Institute of Archaeology, Hebrew University of Jerusalem.
Goren-Inbar, N. 1990. Quneitra: A Mousterian Site on the Golan Heights. Qedem - Monographs of the Institute of Archaeology N.31. Jerusalem: The Hebrew University of Jerusalem. קובצי מאמרים Goren-Inbar, N. & Speth, J.D. (eds.) 2004. Human Paleoecology in the Levantine Corridor, Oxford: Oxbow Books.
Goren-Inbar, N. & Sharon, G. (eds.) 2006. Axe Age: Acheulian Tool-making from Quarry to Discard, London: Equinox.
Goren-Inbar, N. & Spiro, B. 2011. Special Issue: Early-Middle Pleistocene palaeoenvironments in the Levant. Journal of Human Evolution 60.
מאמרים מרכזיים
Alperson-Afil, N., Sharon, G., Kislev, M., Melamed, Y., Zohar, I., Ashkenazi, S., Rabinovich, R., Biton, R., Werker, E., Hartman, G., Feibel, C. & Goren-Inbar, N. 2009. Spatial organization of hominin activities at Gesher Benot Ya'aqov, Israel. Science 326: 1677-1680.
Belitzky, S., Goren-Inbar, N. & Werkerz, E. 1991. wooden plank with A Middle Pleistocene man-made polish. Journal of Human Evolution.
Goren-Inbar, N. 2011. Culture and cognition in the Acheulian industry: a case study from Gesher Benot Yaʿaqov. Philosophical Transactions of the Royal Society B: Biological Sciences 366: 1038-1049.
Goren-Inbar, N., Alperson, N., Kislev, M.E., Simchoni, O., Melamed, Y., Ben-Nun, A. & Werker, E. 2004. Evidence of Hominin Control of Fire at Gesher Benot Ya`aqov, Israel. Science 304: 725-727.
Goren-Inbar, N., Feibel, C.S., Verosub, K.L., Melamed, Y., Kislev, M.E., Tchernov, E. & SaragustI, I. 2000. Pleistocene milestones on the Out-of-Africa corridor at Gesher Benot Ya'aqov, Israel. Science 289: 944-947.
Goren-Inbar, N., Lister, A., Werker, E. & Chech, M. 1994. A butchered elephant skull and associated artifacts from the Acheulian site of Gesher Benot Ya'aqov, Israel. Paléorient 20: 99-112.
Goren-Inbar, N., Sharon, G., Melamed, Y. & KisleV, M. 2002. Nuts, nut cracking, and pitted stones at Gesher Benot Ya'aqov, Israel. Proceedings of the National Academy of Sciences of the United States of America 99: 2455-60.
תצעק את זה
"תצעק את זה" הוא סינגל שהוקלט על ידי הזמר הישראלי נאור אורמיה. הוא יצא לאור ב-4 בנובמבר 2013, על ידי חברת התקליטים יוניסל, כסינגל שלא מתוך אלבום אולפן. נכתב והולחן על ידי אורמיה, והופק על ידי עמית בלייז ושרון גל. ל"תצעק את זה" לא הופק וידאו קליפ רשמי, אם-כי ביום צאת השיר הועלה קטע אודיו רשמי שלו בערוץ היוטיוב של הזמר. נכון למאי 2023 עומד מונה הצפיות של הסרטון על כ-73 אלף צפיות.
ב-7 בנובמבר 2013 נכנס למצעד הפזמונים העבריים השבועי של המדיה פורסט, "המוביל הארצי", במקום השלישי. בשבוע לאחר מכן עלה למקום השני – המיקום הגבוה ביותר אליו הגיע. לבסוף, ב-28 בנובמבר, יצא מהדירוג לאחר שלושה שבועות צעידה רצופה.
שחרית (מאחז)
שחרית הוא מאחז בגוש מערבא שבמערב השומרון.
היסטוריה
המאחז בנוי סביב שייח' צבח, שממנו נגזר שם המאחז, בתרגום צבאח לעברית - בוקר.
נסיונות יישוב שונים נעשו במשך השנים במקום, ואחד מהם פונה ב-2003.
ב-2014 הוקמה במקום חווה חקלאית יהודית.
ב-13 בפברואר 2023 החליט הקבינט המדיני בטחוני להכשיר את היישוב, לצד שמונה מאחזים נוספים.
שלי קרייצר-לוי
שלי קרייצר-לוי היא פרופסור חבר במרכז האקדמי למשפט ולעסקים. היא מומחית בתחום דיני הקניין, דיני הירושה וכלכלה משתפת. מחקריה עוסקים בשאלות רחבות הקשורות לקניין בהקשרו החברתי בשני תחומים עיקריים, קניין ומערכות יחסים במשפחה והממשק בין זכויות קניין, צרכנות וטכנולוגיה.
ביוגרפיה
קרייצר-לוי גדלה בנתניה. היא התחנכה בתיכון טשרניחובסקי, ושירתה במכהנ"מ (מפקדת כוחות הנ"מ). היא סיימה את לימודי התואר הראשון במשפטים באוניברסיטת תל אביב בהצטיינות. במהלך הלימודים זכתה במספר פרסי הצטיינות, ובהם פרס הצטיינות מטעם כנסת ישראל. בשנת 2003, קרייצר-לוי התמחתה אצל נשיא בית המשפט העליון דאז, אהרן ברק.
לאחר ההתמחות, קרייצר-לוי השלימה את לימודיה במסלול הישיר לדוקטורט באוניברסיטת תל אביב. עבודתה מחקר שלה עסקה בקשר הבין דורי והציע חשיבה מחודשת על דיני הירושה בפרספקטיבה השוואתית. במהלך לימודיה שהתה כחוקרת אורחת באוניברסיטת ייל.
קרייצר-לוי לימדה סמינר בנושא כלכלה משתפת באוניברסיטת קורנל, ושימשה כחוקרת אורחת בבתי הספר למשפטים של אוניברסיטת הארוורד, אמורי, קינגס קולג' לונדון וכן כמדענית אורחת באוניברסיטת פדובה באיטליה. מאז 2016 היא מכהנת כ-Global Affiliated Faculty ב-Vulnerability and Human Condition Initiative בבית הספר למשפטים של אוניברסיטת אמורי. בנוסף, קרייצר-לוי משמשת כעורכת של כתב העת Journal of Property, Law and Society. קרייצר לוי חברה בפורום המרצות והמרצים למשפטים למען הדמוקרטיה, הפועל נגד השינויים שהוצעו במערכת המשפט בשנת 2023.
מחקריה
בתחום דיני הירושה, פיתחה קרייצר-לוי את תאוריית ההמשכיות של ירושה. התיאוריה מציעה הצדקה המבארת את מקומם הרצוי הן של חופש הציווי והן של הגנה על המשפחה במסגרת דיני הירושה. במאמריה יישמה קרייצר-לוי את השלכות הצעתה במספר הקשרים וביניהם, בחירת מצווה לנשל נשים מהירושה מסיבות דתיות, כוחם של מצווים להגביל בתנאים את השימוש ברכוש של יורשיהם, ותקפותם של הסכמי ירושה.
חיים אישים
קרייצר-לוי נשואה לעומר והיא אם לשתי בנות.
החלום הגאורגי
החלום הגאורגי - גאורגיה הדמוקרטית (בגאורגית ქართული ოცნება – დემოკრატიული საქართველო; כְּאַרְתּוּלִי אוֹצְנֶּבָּה - דֵּמוֹקְרַטִיוּלִי סָכָּרְתְּוֵולוֹ) היא מפלגת השלטון בגאורגיה. המפלגה הוקמה ב-19 באפריל 2012 על ידי איש העסקים המיליארדר והפוליטיקאי בידזינה איוואנישווילי. זו הייתה המפלגה המובילה בקואליציה הפוליטית "החלום הגאורגי" עם שש מפלגות שניצחה בבחירות לפרלמנט ב-2012.
וסקולר ביוג'ניקס
וסקולר ביוג’ניקס בע”מ (Vascular Biogenics Ltd), הפועלת גם תחת השם VBL Therapeutics, היא חברה ביופרמצבטית ישראלית שנמצאת בשלב פיתוח קליני מתקדם הממוקדת במחקר, פיתוח ומסחור של טיפולים ראשונים מסוגם לסרטן. החברה נוסדה בשנת 2000 והיא חברה ציבורית הנסחרת בארצות הברית [Nasdaq: VBLT].
התרופה האונקולוגית המובילה של החברה, VB-111, היא תרופה ביולוגית ניסיונית המבוססת על טכנולוגיות ריפוי גנטי לטיפול בגידולים מוצקים אשר נמצאת במהלכו של ניסוי קליני מבוקר למטרת רישום, לטיפול בסרטן שחלות חוזר. ניסוי זה, שמכונה OVAL צפוי לגייס כ- 400 חולות בארה”ב, ישראל, אירופה ויפן. במרץ 2020 פרסמה החברה תוצאות ביניים חיוביות במחקר זה.
מוחמד ג'טיי
קריירת מועדונים
ג'טיי נולד ביאונדה שבקמרון. בשנת 2012 החל לשחק בקבוצת אינטרנשיונל ספורטינג, ובשנת 2014 עבר לקבוצת אוניון דואלה.
ב-4 ביולי 2016 חתם ג'טיי על חוזה לארבע שנים בז'ימנסטיק טרגונה מהליגה הספרדית השנייה. ב-12 באוקטובר הוא ערך את הופעת הבכורה שלו במועדון, בניצחון על ראיו ואיקאנו בדו-קרב בעיטות עונשין לאחר 1-1 בתום 120 דקות במסגרת גביע המלך הספרדי. ב-6 בנובמבר הוא ערך את הופעת הבכורה שלו בליגה במדי המועדון, כששיחק 90 דקות בניצחון 1-0 על מיראנדס במסגרת המחזור ה-13.
קריירה בינלאומית
ב-6 בינואר 2016 ערך ג'טיי את הופעת הבכורה שלו בנבחרת קמרון, כששיחק 90 דקות בתיקו 1-1 נגד נבחרת רואנדה במשחק ידידות. הוא היה חלק מסגל הנבחרת לטורניר גביע אפריקה לאומות 2017, אך לא שיחק בטורניר.
טום פולי
תומאס סטיבן פוֹליי (באנגלית: Thomas Stephen Foley; 6 במרץ 1929 – 18 באוקטובר 2013) היה פוליטיקאי אמריקאי, שכיהן כיושב ראש ה-49 של בית הנבחרים של ארצות הברית בשנים 1989–1995. מטעם המפלגה הדמוקרטית, ייצג פוליי את מחוז הקונגרס החמישי של מדינת וושינגטון במשך שלושים שנה (1965–1995). הוא היה ליושב ראש בית הנבחרים הראשון שהובס בבחירות לקונגרס של ארצות הברית בעודו מכהן, מאז 1862.
הוא נולד בספוקיין שבוושינגטון, למד באוניברסיטת גונזגה ופצח בקריירה משפטית אחרי שסיים את לימודיו בבית הספר למשפטים של אוניברסיטת וושינגטון בסיאטל. הוא הצטרף לסגל של הסנאטור הנרי ג'קסון לאחר שעבד כתובע וכעוזרו של התובע הכללי של ארצות הברית. בתמיכתו של ג'קסון, זכה פוליי בבחירות לבית הנבחרים, בהביסו את חבר הקונגרס הרפובליקני המכהן וולט הורן. הוא כיהן כמצליף הרוב בבית הנבחרים מ-1981 עד 1987 וכמנהיג הרוב בשנים 1987–1989. לאחר התפטרותו של ג'ים רייט מהישיבה בראשות בית הנבחרים, נבחר פוליי ליושב ראש במקומו.
מחוז הקונגרס אותו ייצג פוליי נעשה שמרני יותר ויותר במרוצת השנים, אך הוא זכה בבחירות חוזרות במהלך שנות השמונים וראשית שנות התשעים. בבחירות 1994 לקונגרס, פוליי התמודד נגד המשפטן ג'ורג' נת'רקאט. נת'רקאט ניתב לטובתו את הכעס הציבורי על פוליי בשל התנגדותו להטלת מגבלות על תקופות כהונה בקונגרס על מנת להביסו בבחירות. משהפסיד ולאחר שעזב את בית הנבחרים, מונה פוליי לשגריר ארצות הברית ביפן בשנים 1997–2001 תחת ממשלו של הנשיא ביל קלינטון.
ABCDEFU
ABCDEFU (מעוצב באותיות קטנות) הוא שיר של הזמרת האמריקאית גייל. הוא יצא לאור ב-13 באוגוסט 2021, בהוצאת חברת התקליטים אטלנטיק. השיר נכתב על ידי גייל ביחד עם שרה דייוויס ודייוויד פיטנג'ר והופק על ידי פיט נאפי. "ABCDEFU" הגיע ל-20 השירים הפותחים בנורווגיה, ל-40 השירים בראש המצעד האוסטרי, האירי והבריטי. בעקבות הפופולריות שצבר השיר ברשת החברתית "טיקטוק", הוא זכה להצלחה מסחרית בשווקים הבינלאומיים.
רקע וכתיבה
"ABCDEFU" היה לשירה הראשון של גייל שיצא לאור לאחר שחתמה על חוזה הקלטות עם אטלנטיק ב-2021. השיר נכתב מנקודת מבטה של גייל לאחר שהייתה במערכת יחסים אלימה, שהשפיעה עליה לרעה.
השיר זכה להצלחה והפך לחלק מהמיינסטרים תוך מספר חודשים לאחר יציאתו. הוא צבר 17 מיליון השמעות בספוטיפיי עד אוקטובר 2021. גייל הוציאה מאז הצלחתו הבינלאומית גרסאות שונות, כולל גרסת הדמו, הגרסה ה"רגועה" והגרסה ה"עצבנית יותר". הצלחתו של השיר התבטאה במצעדים השונים ברחבי העולם.
ניתוח
"ABCDEFU" הולחן באמצעות צלילים המזוהים עם הזרם המינימליסטי של המוזיקה העכשווית. בפזמון מוחלפת המנגינה לקצבית יותר, מלאת כלי נגינה דוגמת גיטרה, תופים ובס.
ביקורת
אפריל ברדאל מהמגזין Tongue Tied טענה כי גייל מבצעת את "ABCDEFU" ממקום כן ומלא רגש.
סמל העיר צפת
סמל העיר צפת, סמלה הרשמי של העיר צפת והעירייה, אומץ ב-1958.
תיאור הסמל
הסמל מורכב ממלבן בעל ציצה בצורה המשווה לסמל צורה של ספר תורה ספרדי. גוף הסמל מחולק לריבועים באמצעות קווים כפולים, בתוך הריבועים ציורים של ענף זית, לוח צבעים, ציפור וגלים. בראש הסמל מופיע השם "צפת" בצהוב, ומעליו קישוטי תורה בצורת פרי רימון. הצבע השולט בסמל הוא כחול כהה.
לעיתים מופיע הסמל כשענף הזית ולוח הצבעים מופיעים בצבע, ולעיתים כשרק לוח הצבעים מופיע בצבע.
מוניקה קושינסקה
מוניקה קושינסקה (בפולנית: Monika Kuszyńska, נולדה ב-14 בינואר 1980) היא זמרת וכותבת פולנייה. בעברה הייתה הסולנית של להקת הפופ ואריוס מנקס (Varius Manx). ייצגה את מדינתה, פולין, באירוויזיון 2015 עם השיר "בשם האהבה" ("In the Name of Love").
סמל העיר צפת
סמליות
צורת הסמל כספר תורה מסמלת את היסטורית העיר כמרכז תורני משמעותי ואחת מארבע ערי הקודש. הסמלים על גבי הסמל נועדו לסמל את ייחודיות העיר ואת מיקומה הגאוגרפי:
מוניקה קושינסקה
ביוגרפיה
קושינסקה נכנסה לסצנת המוזיקה הפולנית בשנת 2000, אז נבחרה כסולנית החדשה של להקת הפופ-רוק "Varius Manx", במקומה של קאשה סטנקיביץ' (Kasia Stankiewicz). בשנת 2001 הוציאה את אלבומה הראשון יחד עם הלהקה: "Eta", ובשנה שלאחר מכן הוציאה את אלבומה השני, "Eno".
סמל העיר צפת
שימוש
סמל זה הונצח על בול של דואר ישראל שהונפק ב-2 בפברואר 1966 בערך נקוב של 0.37 ל"י בעיצוב האחים שמיר.
מוניקה קושינסקה
ביוגרפיה
ב-28 במאי 2006 קושינסקה, יחד עם שאר חברי להקת ואריוס מנקס היו מעורבים בתאונת דרכים קשה בעיר מיליץ' שבדרום-מערב פולין. התאונה הותירה את קושינסקה משותקת ממותניה ומטה, ומאז היא מרותקת לכיסא גלגלים.
בפברואר 2010 החליפה את קושינסקה כסולנית ואריוס מנקס הזמרת אנה יוזיפינה (Anna Józefina). ביוני אותה השנה הופיעה בתוכנית הטלוויזיה "Dzień Dobry", הופעתה הציבורית הראשונה מאז התאונה שעברה. בשנת 2012 הייתה אחת המנטורים בגרסה הפולנית של התוכנית "Clash of the Choirs". ב-9 במרץ 2015 נבחרה לייצג את פולין בתחרות אירוויזיון 2015 עם השיר "בשם האהבה" ("In the Name of Love"). בתחרות עצמה קושינסקה העפילה לגמר וסיימה בו במקום ה-23 מתוך 27 מדינות שהשתתפו בגמר.
אייכמן שואו
אייכמן שואו (באנגלית: The Eichmann Show) הוא סרט טלוויזיה בריטי של ה-BBC, אשר מספר את סיפורם של המפיק מילטון פרוכטמן והבמאי ליאו הורוביץ שהגיעו לישראל במטרה לתעד את משפט אייכמן.
עלילה
פושע המלחמה הנאצי הנודע אדולף אייכמן נחטף ומובא לישראל, שם הוא אמור לעמוד לדין על פשעיו. המפיק מילטון פרוכטמן מזהה את ההזדמנות, ומחליט לתעד את המשפט באמצעות הטלוויזיה. לשם כך, הוא שוכר את ליאו הורוביץ - במאי שנמצא ברשימה השחורה ולפיכך חסר סיכוי למצוא עבודה בארצות הברית. עד מהרה מגלים פרוכטמן והורוביץ שהמשימה שלקחו על עצמם קשה משחשבו. הם נאלצים להתמודד מול בירוקרטיה ישראלית נוקשה, נאו-נאצים שמאיימים על חייהם, וכן עם חילוקי הדעות המקצועיים ביניהם.
עונת 2022/2023 בליגת העל בכדורגל
עונת 2022/2023 בליגת העל הייתה העונה ה-24 של ליגת העל כליגת הכדורגל הבכירה בישראל.
הליגה הסדירה כללה 14 קבוצות ששיחקו ביניהן במשך שני סיבובים בני 13 משחקים כל אחד - 26 מחזורים בסך הכל. לאחר מכן פוצלה הליגה לפלייאוף עליון (שש קבוצות ששיחקו ביניהן במשך שני סיבובים בני חמישה משחקים כל אחד) ופלייאוף תחתון (שמונה קבוצות ששיחקו ביניהן במשך סיבוב אחד בן שבעה משחקים) שכללו תוספת של עשרה ושבעה מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק מוענקות שלוש נקודות, ונקודה בודדת מוענקת על תיקו.
לקראת עונה זו חתמה מנהלת הליגות על הסכם חסות לשלוש שנים עם הבנק הדיגיטלי הראשון - ONE ZERO על הסכם חסות תמורת כעשרה מיליון ש"ח לשתי העונות הבאות (חמישה מיליון שקל לכל עונה), ובעקבות כך החל מעונה זאת נקראה הליגה "ליגת ONE ZERO".
שני מחזורים לסיום העונה נשרה סקציה נס ציונה לליגה הלאומית בתום עונה אחת, ומחזור אחד לאחר מכן נשרה גם הפועל קריית שמונה. הקבוצות מכבי פתח תקווה והפועל פתח תקווה העפילו לליגת העל מהליגה הלאומית. מכבי חיפה זכתה באליפות הליגה מחזור אחד לפני תום העונה, בפעם השלישית ברציפות.
קרוב לשני מיליון צופים הגיעו למשגרשים במהלך העונה - שיא צפייה חדש בליגה ושיפור של כ-260 אלף צופים לעומת העונה שעברה
קבוצות
ליגת העל בעונה זו כללה 14 קבוצות, 12 ששיחקו בליגה בעונת 2021/2022, אליהן הצטרפו מכבי בני ריינה וסקציה נס ציונה שהעפילו בסיום העונה הקודמת מהליגה הלאומית:
טבלת הליגה
העונה הסדירה התקיימה במתכונת של שני סיבובים בהם שיחקה כל קבוצה נגד כל אחת מהקבוצות האחרות בליגה פעמיים (במתכונת בית/חוץ). הקבוצות שסיימו את העונה הסדירה באחד מששת המקומות הראשונים המשיכו להתמודדות במסגרת הפלייאוף העליון. שאר הקבוצות התמודדו בפלייאוף התחתון.
טבלה סופית הערות: למכבי חיפה, הפועל באר שבע ובית"ר ירושלים הופחתו 3 נקודות. להפועל תל אביב הופחתה נקודה אחת. בסוגריים: מספר הנקודות המקורי.
שערים
נכון ל-20 במאי 2023
קהל הצופים
על פי נתוני מנהלת הליגות לכדורגל 1,998,042 צופים הגיעו למגרשים במהלך העונה. זהו שיא חדש של צופים ועלייה של כ-260 אלף צופים בהשוואה לעונה הקודמת. ממוצע הצופים למחזור עומד על 55,501 צופים. המחזור הנצפה ביותר היה המחזור ה-25, בו נכחו 80,962 אוהדים במגרשים. מכבי חיפה היא הקבוצה שהביאה הכי הרבה אוהדים בממוצע למשחקי הבית - 27,605 צופים
קריטריון ראות'-הורוביץ
קריטריון ליציבות ראות'-הורוביץ (Routh – Hurwitz) בתורת הבקרה הוא תנאי מתמטי הכרחי ומספיק ליציבות של מערכת בקרה ליניארית שאינה משתנה בזמן (LTI).
חשיבות הקריטריון היא שכאשר השורשים של הפולינום האופייני של מערכת ליניארית בעלי חלקים ממשיים שליליים הם מייצגים פתרונות יציבים וחסומים של המערכת. לכן התנאי מספק דרך לקבוע אם למשוואות התנועה של מערכת ליניארית יש פתרונות יציבים בלבד, מבלי לפתור את המערכת ישירות.
עם התפתחות המחשבים, ירד השימוש בחישוב של הקריטריון משום שניתן לפתור באופן נומרי את הפולינום ולחשב את שורשי הפולינום האופייני באופן ישיר.
עבור מערכות דיסקרטיות, ישנם קריטריוני יציבות נוספים כמו קריטריון השור-כהן, מבחן ג'רי ומבחן ביסטריז.
יישום
תנאיים הכרחיים (ולא מספיקים) ליציבות הם:
דוגמה כללית
נניח מערכת עם פולינום אופייני מסדר n. נגדיר טבלה עם n + 1 שורות באופן הבא: בשתי השורות הראשונות נציב את מקדמי הפולינום. לאחר מכן נחשב את שאר איברי הטבלה.
כמות החלפות הסימן בעמודה הראשונה מעידה על כמות קטבים האי שליליים במערכת.
דוגמה פרטית
נבחן את יציבות מערכת עם הפולינום האופייני: ראשית, באופן מידי ניתן לראות שלא כל המקדמים חיוביים - תנאי הכרחי ליציבות.
כעת נממש את טבלת ראות':
אתר ההנצחה לשיירת יחיעם
אתר ההנצחה לשיירת יחיעם ממוקם דרומית לצומת כברי ומזרחית למושב נתיב השיירה. באתר מונצחים נופלי שיירת יחיעם ולוחמים נוספים שנפלו בפריצת הדרך ליחיעם ובהגנת הקיבוץ. בסך הכל מונצחים באתר 70 חללים.
שיירת יחיעם
שיירת יחיעם הייתה שיירת אספקה של חטיבת כרמלי גדוד 21 במלחמת העצמאות שיצאה ב-27 במרץ 1948 מנהריה לקיבוץ יחיעם. השיירה נקלעה למארב והותקפה על ידי כנופיות וכפריים ערבים בסמוך לכאברי. בהתקפה על השיירה נהרגו 46 לוחמים.
האנדרטה
בשנות ה-50 המוקדמות בנה משרד הביטחון עמודי זיכרון באתרי קרבות חשובים של מלחמת העצמאות. אחד האתרים היה אתר נפילת השיירה בסמוך לצומת כברי. במקום זה בנתה מועצה אזורית געתון בשיתוף עם היחידה להנצחת החייל עמוד זיכרון הבנוי ככוכב של שלוש צלעות ומחופה באבן. בראש העמוד, שתוכנן על ידי האדריכל אליעזר שקאי מחיפה ונחנך בשנת 1952, תבליט של סמל צה"ל ובמרכזו שלט שעליו שמות הנופלים ומעליהם הכיתוב:
אתר ההנצחה המורחב
בשנות ה-60 החליטה המועצה האזורית געתון לבנות שחזור של הקרב במקום נפילת השיירה. העבודה הוטלה על הפסל יחיאל שמי חבר קיבוץ כברי הסמוך. שמי הגיע לביקור בשטח מלווה באדריכל יחיאל ערד שאחיו משה פלוצר נפל בשיירה. שמי, שידע שערד רוצה מאוד לקבל לידיו את תכנון המקום בשל הקשר האישי, החליט לוותר ולהעביר לערד את תכנון אתר ההנצחה.
ערד תכנן את האתר מסביב לכביש הישן- "כביש הבקשיש", ממש במקום בו נפלה השיירה. הוא בנה קיר בטון מפוסל שמזכיר בצורתו מחסום דרכים. למרגלות הקיר יש מפת תבליט של הקרב ובימין הקיר נמצא קטע המתאר את הקרב. במרכז קיר הזיכרון חלון שאמור לתת הצצה לעבר בית העלמין הישן של הכפר כברי, ממנו נפתחה האש לעבר השיירה. בצדי הכביש נמצאות גרוטאות של משוריינים. האתר כולל גם עמדת הסברה קולית בעברית ובאנגלית, שלטי הסבר על האזור בתקופה שלפני ובמהלך מלחמת העצמאות, שולחנות פיקניק ופינות ישיבה מוצלות בין העצים.
האתר בתכנונו של ערד נחנך במרץ 1969.
ארבע תעניות
ארבע תעניות הן ארבעה צומות בעלי משמעות ביהדות, בהם נוהגים להתענות במשך שעות היום בלבד. לעתים משמש הביטוי "ארבע תעניות" לציון ארבעת ימי הצום על חורבן בית המקדש המוזכרים בספר זכריה.
קביעת התעניות
בעקבות החורבן של בית המקדש הראשון ושל בית המקדש השני, נקבעו ארבעה ימי תענית המציינים אבלות על החורבן:
ארבע תעניות אלו, או לכל הפחות תעניות מקבילות בארבעת החודשים האלו, מוזכרות בתנ"ך בספר זכריה: ”
בנוסף, מלבד תעניות אלו שנקבעו לזכר חורבן בית המקדש, נהוגה תענית קבועה נוספת, מאחר שתשעה באב הוא החמור מכל צומות האבל, חלים בו חמשת העינויים הנוהגים ביום הכיפורים, וכן גם מתחיל מהערב הקודם (בהלכה: "פוסק בעוד יום") אף על פי שיום כיפור נוהג מדאורייתא ותשעה באב מדרבנן, האיסורים אומנם זהים בפועל, אך מהותם שונה. לכן תשעה באב 'נספר' בנפרד מהשאר, ואלו ארבעת התעניות שדיניהם פחות או יותר שוים נקראים "ארבעת התעניות". כמו כן גם מכונים "ארבעת הצומות הקלים".
איסורים
באלו ארבעת התעניות אסורים רק האכילה והשתייה. (להבדיל מיום הכיפורים ותשעה באב הכוללים חמשה עינויים).
כמו כן, אלו התעניות יותר קלות, נוהגות רק ביום, כלומר מתחילות בעלות השחר של אותו יום, ועד לצאת הכוכבים. (בשונה מיום הכיפורים ותשעה באב שאורכים יממה [הלכתית] שלמה - משקיעת החמה ערב היום הקודם עד לצאת הכוכבים ביום הבא.)
סדר התפילות בתעניות הקבועות
בבתי כנסת ספרדים נוהגים להכריז על התענית הקרובה בשבת שלפני עשרה בטבת ושלפני י"ז בתמוז. לעומת זאת לא מכריזים על יום הכיפורים ועל תשעה באב מכיוון שהם צומות מפורסמים יותר ואין צורך בהכרזה, וכך גם לגבי צום גדליה שזוכרים אותו מכיוון שהוא חל יום למחרת ראש השנה, וכן לגבי תענית אסתר שחלה יום לפני פורים. בבתי כנסת אשכנזים לא נוהגים להכריז על צומות כלל.
מאיירס לאונרד
מאיירס פטריק לאונרד (באנגלית: Meyers Patrick Leonard; נולד ב-27 בפברואר 1992) הוא כדורסלן אמריקאי המשחק בעמדות הפאוור פורוורד והסנטר במילווקי באקס.
נעורים ומכללות
לאונרד נולד בוודברידג' שבוירג'יניה, בנם הצעיר משלושה בנים של טרייסי וג'ים. בתקופת התיכון הצעיד את קבוצת הכדורסל של בית הספר לאליפות מדינת אילינוי דרג 2A ונבחר למשחק כוכבי התיכון של נייק. הוא שיחק כדורסל באוניברסיטת אילינוי באורבנה-שמפיין במשך שלוש שנים, בשנתו האחרונה בקבוצה השיג ממוצעים של 13.6 נקודות ו-8.2 ריבאונדים למשחק.
פורטלנד טרייל בלייזרס
לאונרד נבחר במקום ה-11 של דראפט ה-NBA‏ 2012, על ידי פורטלנד טרייל בלייזרס. בעונתו הראשונה בפורטלנד רשם 5.5 נקודות ו-3.7 ריבאונדים למשחק. בעונתה השנייה חלה התדרדרות בביצועיו והוא שותף ב-40 משחקים בלבד. בעונת 2014/2015 השיג 5.9 נקודות ו-4.5 ריבאונדים למשחק. בפלייאוף הפסידה פורטלנד בסיבוב הראשון לממפיס גריזליס, לאונרד השיג בחמישה משחקי הסדרה ממוצע של 7.8 נקודות ו-6.6 ריבאונדים. בעונת 2015/2016 רשם ממוצע של 8.4 נקודות ו-5.1 ריבאונדים ו-21.9 דקות למשחק. הוא נפצע לאחר 61 משחקים, עבר ניתוח בכתפו ונאלץ להחמיץ את שאר העונה.
מיאמי היט
ב-6 ביולי 2019 הועבר למיאמי היט, כחלק מטרייד בין ארבע קבוצות בו השתתפו גם פילדלפיה 76' ולוס אנג'לס קליפרס. לאורך עונת שימש כשחקן חמישייה קבוע במיאמי, ורשם ממוצעים של 6.1 נקודות ו-5.1 ריבאונדים למשחק, אולם בפלייאוף 2020 איבד את מקומו ברוטצייה, ושותף בשלושה בלבד מתוך 21 משחקי הקבוצה. באותו הפלייאוף העפילו ההיט למעמד גמר ה-NBA, בו הפסידו מול לוס אנג'לס לייקרס בתוצאה 2–4.
פגיעה בציבור
ב-10 במרץ 2021 הושעה לאונרד ממיאמי משבוע אימונים בעקבות הערה אנטישמית וקיבל קנס כספי של 50,000 דולר. ב- 18 במרץ 2021 הועבר בטרייד לאוקלהומה סיטי. הקבוצה שחררה את מאיירס לאחר שבוע ולעת עתה אין קבוצה שהוא חתום אצלה לעונה הבאה.
מילווקי באקס
ב-22 בפברואר 2023 לאחר שנתיים ללא משחק חתם במילווקי באקס לעשרה ימים.
הגיבור האבוד
הגיבור האבוד (באנגלית: The Lost Hero) הוא ספר-פנטזיה שיצא לאור בשנת 2010. הספר מבוסס על המיתולוגיה הרומית והמיתולוגיה היוונית. הספר הוא הספר הראשון בסדרת גיבורי האולימפוס, שהיא סדרת ההמשך לפרסי ג'קסון והאולימפיים שנכתבה על ידי ריק ריירדן. הספר מספר את האירועים שקרו במחנה החצויים לאחר אירועי 'פרסי ג'קסון והאולימפיים'. הספר קיבל ביקורות חיוביות והפך לרב-מכר.
הקרב נגד הונטוסים
ג'ייסון, אחד מגיבורי הספר, מתעורר באוטובוס כשהוא לא זוכר דבר מעברו. הוא מבין שהוא בטיול של בית ספר לילדים בעייתיים. הוא אינו זוכר מה הוא עושה שם, ולמעשה, כלל אינו זוכר את עצמו. ג'ייסון מגלה שלנערה שהחזיק את ידה כאשר התעורר קוראים פייפר, ולנער שיושב מלפניו קוראים ליאו, ושניהם טוענים שהם מכירים אותו כבר כמה חודשים. הם מגיעים לגרנד קניון ומותקפים על ידי שלושה אנמוי תולאי, הנקראים גם ונטוסים - רוחות סערה. שם מתגלה שהמאמן הדג', המורה המלווה לטיול, הוא למעשה סאטיר. ג'ייסון, מונחה על ידי האינסטינקטים שלו, שולף מטבע זהב מכיסו, ומשליך אותו באוויר, הופך אותו לחרב מוזהבת. הוונטוסים תוקפים אותו, והוא מאבד נעל אך נשאר בחיים, להפתעתם של שניים מהוונטוסים אותם הוא מחסל. במהלך הקרב הדג' מציל את ליאו, וכשפייפר נופלת מהגשר, הדג' מעודד את ג'ייסון להציל את פייפר - ואינסטינקטיבית הוא קופץ אחריה, תופס בה, ואז מגלה שהוא יכול לעוף על ידי שליטה בלחץ האוויר. הם חוזרים לגשר, ומגלים שהוונטוסים נעלמו ולקחו את המאמן הדג'. אחרי כמה דקות, מגיעים למקום שני בני נוער במרכבה: נערה אחת בלונדינית עם עיניים אפורות, ונער שרירי עם קעקוע של קשת בענן. הנערה מציגה את עצמה כאנבת', ואומרת שהיא מחפשת את חברה פרסי ג'קסון, ושנאמר לה שבחור בעל נעל אחת הוא התשובה.
מחנה החצויים
ג'ייסון, פייפר וליאו משוחחים עם אנבת', בת אתנה, ובוץ' שהוא בן איריס בדרכם למחנה החצויים, והיא מספרת להם את הסיפור. אנבת' מספרת להם על פרסי, חצוי שנעלם לפני מספר ימים, החבר של אנבת' וגיבור הקרב על האולימפוס. אנבת' ובוץ' מביאים את ליאו, ג'ייסון ופייפר למחנה החצויים, ומציגים אותם בפני החניכים. ג'ייסון מזהה חלק ניכר מהדברים שמתרחשים במחנה, וכירון, מנהל המחנה, מגלה שג'ייסון יודע לטינית, ואף מעדיף את שמם הלטיני-רומי של האלים על פני השם היווני. כירון אומר לג'ייסון שהוא אמור היה למות, אך מסרב להרחיב. בזמן שג'ייסון וכירון מדברים, הרה משתלטת על ראש נמר מפוחלץ ופונה דרכו אל ג'ייסון, מכנה את עצמה 'פטרוניתו', ומפצירה בו לבוא ולהצילה. בהמשך היום ליאו מגלה שאביו הוא הפייסטוס, אל הנפחים והאש; פייפר מגלה שאימה היא אפרודיטה, אלת האהבה; וג'ייסון מגלה שאביו הוא זאוס, אל השחקים ומלך האלים.
פייפר מסתכסכת כמעט מייד עם המדריכה הראשית בביתן שלה, דרו. היא נזכרת במה שגילתה שלושה ימים קודם - אביה, טריסטן מקלין, שחקן מפורסם, נחטף על ידי הענק יורק האש אנקלדוס. אנקלדוס מאיים להרוג את אביה, אם פייפר לא תשתלב במחנה החצויים, תצא למסע חיפושים ותטה אותו לכיוון הענק כדי שיהרוג אותם בתמורה לאביה. היא גם מגלה שיש לה, כמו לדרו, כוח של דיבור הקסמה - היא יכולה לעיתים לשכנע אנשים לעשות כדברה; כך הגיעה לבית הספר לילדים בעייתיים, כששכנעה סוחר מכוניות 'להשאיל' לה מכונית יקרה, על מנת למשוך את תשומת הלב של אביה, שאינו פנוי אליה. תחושת בטן גורמת לפייפר להיכנס לביתן הרה הריק, ושם היא פוגשת את רייצ'ל דר, האורקל של המחנה, גלגולה של האורקל מדלפי, שפונה אליה בקולה של הרה ואומרת לה להצילה.
ליאו מגלה שדרקון מכני מארד מאיים על המחנה, ושקללה שוררת על ביתן הפייסטוס - מאז מותו של מדריכם הקודם בקנדורף ובריחת הדרקון, הפרויקטים שלהם נכשלים. ליאו נזכר בשריפה בה מתה אמו, ובאשת אדמה שהתגלתה אליו אז, שגרמה לו להאשים את עצמו במותה של אמו. לליאו היו כוחות ליצירת אש, (דבר נדיר אצל בני הפייסטוס ונחשב למזל רע) שליטה בה ועמידות אליה, אותם גילה בעידודה של השמרטפית שלו, שכינתה את עצמה 'טיה קאלידה' (דודה קאלידה) אך למעשה הייתה הרה בתחפושת. אשת האדמה, שתתברר כגאיה, גורמת לליאו להאמין שהוא האחראי למותו של אמו, אבל הוא מחליט שישתמש בכוחות האש שלו כדי למצוא את הדרקון. בביתן זאוס, ג'ייסון מגלה שיש לו אחות - תאליה גרייס, שעזבה את המחנה כדי להצטרף לחבורת הציידות שמלווה את האלה ארטמיס.
ההכנות למסע החיפושים
ג'ייסון, ליאו ופייפר מתבקשים להציל את הרה, מלכת האלים שנחטפה. נבואתה של רייצ'ל שולחת אותו, יחד עם בת אפרודיטה ובן הפייסטוס, לצאת ולהציל את אלה - עד יום אמצע החורף עליהם להגיע אליה. דרו מבקשת להצטרף למסע החיפושים כבת אפרודיטה, אך פייפר לבסוף מצטרפת אחרי שאפרודיטה מכירה בה כבתה. אנבת' לא מצטרפת, כי היא אינה מחבבת את הרה, ואומרת שתנהיג במקום משלחת למציאתו של פרסי. ליאו אומר שיצטרף כבן הפייסטוס, ושהוא יוכל לארגן גם אמצעי תחבורה - הוא יוצא אל היער במטרה ללכוד את הדרקון תוך שימוש בשליטתו באש. הוא אכן מוצא את הדרקון, שמנחה אותו למקום המכונה "בונקר 9", והשתייך לביתן הפייסטוס בעבר. הוא מכנה את הדרקון פסטוס ומתקין לו כנפיים שמצא בביתן, ואז גם רואה תרשים עתיק שמציג ספינה, אותה ליאו מזהה בבירור מציור שצייר לפני שנים רבות כילד. הוא מחליט להניח לעניין ומשקיע את כל מרצו בתיקון פסטוס, אותו הוא מנחית במחנה למחרת כדי שיוכלו לצאת.
הנבואה והתגשמותה
הנבואה שמנחה את מסע החיפושים נאמרת על ידי רייצ'ל:
בן הברק, מהאדמה הישמר- ג'ייסון שמתברר כבן יופיטר, אל השמיים והברקים, צריך להיזהר מהאדמה - גאיה, אויבתם הגדולה.
נקמת הענקים מהשבעה תתעורר- ה"שבעה" הם שבעה חצויים שהוזכרו בנבואה גדולה שניתנה על ידי רייצ'ל בקיץ הקודם, לפיה שבעה חצויים יצאו למסע חיפושים אפי. הענקים - ובמקרה הזה, מלכם פורפיריון - יעלו וינסו לפגוע בשבעה.
הכבשן והיונה את הכלוב ישברו- הרה מוחזקת בכלוב, ורק כוחם המשותף של ליאו, בנו של הפייסטוס שסימנו הוא כבשן, ופייפר, בת אפרודיטה שאותה מסמנת היונה, יוכל לחלצה ממנו.
ובזעמה של הרה את המוות יעוררו- אחרי שחרורה של הרה היא חושפת את דמותה האמיתית והורגת בכך את ג'ייסון, אך פייפר מצליחה להשיבו לחיים.
התעוררות גאיה
ג'ייסון, ליאו ופייפר מגלים שגאיה, אלת האדמה שישנה שנים רבות, כלאה את הרה, ושיחררה את בניה הענקים מטרטרוס. הרה כלואה בכלוב בו נשאבים ממנה כוחותיה כדי להעיר את פורפיריון, מלך הענקים. גאיה ובניה, הענקים, מנסים לשחזר את הגיגאנטומכיה, (כפי שבשנים הקודמות במהלך עלילת הסדרה פרסי ג'קסון והאולימפיים שוחזרה הטיטאנומכיה). גאיה תעיר את פורפיריון, ואז את יתר בניה, וכל אחד מהם יחסל את האל שלשם הריגתו נוצר. פורפיריון, אנטי-זאוס, ימלוך על הענקים ויעיר אותם אחריו.
אחוזת הבוראסים
את מסעם מתחילים השלושה בחיפוש אחר רוחות הסערה שלקחו את הדג', בהנחה שהם פקודיה של גאיה. בוונטוסים שולט שר הרוחות, איולוס, וכדי להגיע אליו ג'ייסון, פייפר וליאו מחפשים את בוראס, אל רוח הצפון, שקבע את מושבו בקוויבק. הם מוצאים אותו, ומסתכסכים עם בניו החצויים, זטס וקאל, ועם בתו האלה קיאונה, המכונים יחד הבוראסים. הבוראסים רוצים בהתחלה לפגוע בהם, בעיקר בגלל החום והאש של ליאו, אך בוראס מחליט שישמע את דבריהם, ומחבב אותם לאחר שפייפר מדברת איתו בשפתו, צרפתית (אותה מדברים בקוויבק), שהיא מכירה בשל היותה שפת האהבה. ג'ייסון מיטיב לזהות את בוראס דווקא בדמותו הרומית, אקווילון, ולבסוף אל הצפון מבין את תוכניתה של הרה, טוען שאלי האולימפוס מסתגרים כי הם מפחדים מהשלכות התוכנית, ומשחרר אותם לדרכם, על אף מחאתה של קיאונה.
הכלבו של מדיאה
בוראס שולח את השלושה לכלבו של מדיאה, שהיא שלחה את הוונטוסים. הם מגיעים והיא מתייחסת אליהם בחביבות, משתמשת בדיבור הקסמה באיכות גבוהה בהרבה מזה של פייפר. ג'ייסון וליאו נשבים לחלוטין בקסמיה, בעוד שפייפר נגררת אחריהם בחוסר אונים. בדרכם מדיאה מספרת להם את סיפורה, על הימים בהם הייתה נסיכת קולכיס ואשתו של יאסון, שזנח אותה. מדיאה כמעט מצליחה לשכנע את ג'ייסון וליאו להילחם זה בזה, אבל פייפר מצליחה לשכנע אותם להימנע מכך בעזרת דיבור ההקסמה שלה, ומדיאה משחררת במקום שני דרקוני שמש שיילחמו בהם. פסטוס מגיע ומביס את הדרקונים בזמן שפייפר נלחמת במדיאה, מבינה שהיא חזרה לחיים בסיועה של גאיה. ליאו וג'ייסון מחלצים את רוחות הסערה ואת הדג', פייפר מכה בשולחן עליו ניצבו כל שיקוייה של מדיאה ויוצרת תערובת קטלנית ואז נמלטת עם פסטוס, משאירה את מדיאה בכלבו שלה בעודו מתפוצץ.
ארמונו של מידאס
התחנה הבאה אליה הם ממשיכים היא ארמונו של מידאס, שחזר לחיים בעזרתה של גאיה. פסטוס מתקלקל באוויר בכלל קיפאון בדיסקית הבקרה שלו, והם נוחתים לתוך האחוזה, שם מערכת ההגנה בלייזר מחריבה אותו. הם מצליחים לשחרר את הדג', ומידרדרים לקרב עם מידאס לאחר שהם שומעים שהציידות עברו באחוזה בחיפושן אחרי פרסי ג'קסון. הזהב של מידאס משבית את דיבור ההקסמה של פייפר ואת האש של ליאו, ומידאס הופך אותם לזהב, אבל ג'ייסון מצליח להביס את בנו של מידאס, ליט, וגורם למידאס להפוך את בנו לזהב. ג'ייסון משתמש בכוחותיו כבן זאוס כדי לזמן ברק, שמחריב את הגג של המבנה, מפיל על מידאס נברשת, וגורם לגשם להיכנס פנימה - והמים הזורמים הופכים את כל אויביו הקפואים של מידאס חזרה לאנשים.
ליקאון ארמונו של איולוס
התחנה הבאה והאחרונה של הקבוצה היא ארמונו של איולוס. בדרך אליו הם עוצרים במערה בשל סופה, וכי פייפר סובלת מהיפותרמיה שכן ג'ייסון וליאו טבלו אותה במים כדי להפוך את השפעתו של מידאס. במערה הם נחים אבל אז מגיע ליקאון, האדם-זאב הראשון, מלווה בלהקתו - ותוקף אותם. הם מצליחים רק לעכב אותו, שכן יש צורך בכסף כדי לפגוע באנשי זאב, אבל אז מפתיעות אותם ציידות ארטמיס, שמצילות אותם ומבריחות את אנשי הזאב.
בראש הציידות עומדת תאליה, שמופתעת לשמוע שג'ייסון הוא אחיה. היא מספרת לג'ייסון שכשהיה תינוק אמם זנחה אותו, ותאליה לא ראתה אותו מאז גיל שנתיים. אחרי האיחוד תאליה מחליטה שתיפרד למעט זמן מהציידות, ותלווה את ג'ייסון לאיולוס, אבל הם מופרדים. ברגעים האחרונים היא צועקת לו ואומרת שייפגשו בבית הזאבים, שם נמצאים הרה ופורפיריון.
בארמונו של איולוס, שר הרוחות מתברר כמשוגע לחלוטין. עליו לקבוע את מזג האוויר אחת ל-12 דקות בהתאם לרצונם של האלים, ורצונותיו - כמו כיוון הרוח - חסרי כיוון. הוא מופתע מכך שהנחה כמה חודשים קודם לכן את רוחות הסערה לתקוף חצויים, ואוהד את ג'ייסון אותו הוא זוכר מהפעם הקודמת בה ביקר אצלו - ג'ייסון אינו זוכר את המפגש. המזכירה שלו, נימפת ענן בשם מלי, מדברת בשבכם, ואיולוס כבר מתכנן לסייע לחצויים אבל אז הוא מקבל הנחיה מגאיה לפגוע בהם - והאלים כולם מסכימים שאין להכעיס את אלת האדמה. איולוס מנסה לפגוע בחייהם, אבל מלי מסייעת להם, ויחד עם ג'ייסון היא שולטת באוויר, ממלטת אותם מהארמון ושולחת אותם לעבר סן פרנסיסקו, אל אנקלדוס. אפרודיטה גם היא מסייעת בידם, ומעניקה לפייפר כמתנה שיקוי של מדיאה שימחק את הזיכרונות של אביה.
הקרב עם אנקלדוס
הקרב עם אנקלדוס קשה, אך בזמן שפייפר מצילה את אביה, ליאו מצליח להילחם במשרתיו של הענק, וג'ייסון מצליח להיאבק באנקלדוס במשך כמה זמן. במהלך הקרב אנקלדוס מזכיר לג'ייסון חלקים מעברו - הוא החריב את הכס השחור במצודת אותריס, והביס את קריוס במו ידיו. לבסוף הוא טועה וחניתו נשברת, יוצרת גל הדף ומכתש בראש ההר. חבריו מגיעים לסייע לו, אבל הענק לא יכול למות מיד חצויים בלבד; ג'ייסון מבין שאין לו ברירה, והוא מתפלל לאביו שיסייע לו עם ברק. הברק מפיל את אנקלדוס אל המכתש, שקרקעיתו מתפוררת, והחצויים מפילים אותו סופית ומביסים אותו.
בית הזאבים והפארק עם פורפיריון
בעזרת מסוק 'מושאל' מפקחי היערות, הם טסים לשדה התעופה הקרוב; בדרך, ג'ייסון מתחיל לזהות את הנוף. בשדה"ת של אוקלנד הדג' מחליט שיסייע לאבא של פייפר, ששותה את השיקוי ומתעלף, והם יוצאים במטוס הפרטי שלו. השלושה משתמשים שוב במסוק כדי להגיע לבית הזאבים, שג'ייסון נזכר במקומו. ליאו מטיס אותם אל עבר שדה הקרב - ביתו של ג'ק לונדון, בן הרמס. כשהם מגיעים הם פוגשים את תאליה, שמעדכנת אותם שנכנסו למלכודת - מפלצות מקיפות אותם, והציידות לא מצליחות לחלץ את הרה. לג'ייסון יש דז'ה-וו, ותאליה מספרת שכאן נטשה אותו אמם. הם מגיעים למקום בו כלואה הרה ובו עולה פורפיריון, והם מתכוננים להילחם כשאלת השלג, קיאונה, מופיעה. היא חושפת את תוכניתה לדרדר את העולם לכאוס וליצור עידן קרח חדש, והקרב ניצת מחדש. ג'ייסון נעזר ברוח סערה עליו הוא כופה את רצונו וליאו נלחם בקיאונה, מפר את קסמי הקרח שלה. ג'ייסון ופייפר מביסים את המפלצות, וליאו מבריח את קיאונה, ואז השלושה ניגשים להרה. פייפר מפעילה את כוחות דיבור ההקסמה שלה וליאו תוקף את הכלוב מכנית, אבל אז פורפיריון יוצא מכלובו. הוא אף גדול מאנקלדוס, בגובה עשרה מרים ובכל זאת ג'ייסון מחליט לעכבו. הוא מתרברב בהישגים שבקושי זכר שהיו שלו, משיג חרב, ומכה בענק. הקרב מוטה לרעתו כמעט מיד, אבל הרה נחלצת, ופורפיריון בורח ונבלע באדמה. הרה מנצלת את דמותה האמיתית להניס את המפלצות - אך כמעט הורגת את ג'ייסון בדרך, ורק דיבור ההקסמה של פייפר מציל אותו. כמחוות תודה, הרה שולחת אותם חזרה לחוף המזרחי.
סיום ומחנה יופיטר
הרה מחזירה לג'ייסון חלק מזכרונו, והוא נזכר שהוא חלק ממחנה חצויים רומי, שנמצא ליד סן פרנסיסקו - מקום שמקושר לרוע במחנה החצויים. פייפר נעשית המדריכה הראשית של ביתן אפרודיטה, ואביה מסתדר עם המאמן הדג'. ליאו מציג לביתן הפייסטוס, ג'ייסון, פייפר וכירון מבקרים את בונקר 9. כירון מספר להם שמדובר בבונקר, שנעשה בו שימוש לאחרונה במלחמת האזרחים האמריקאית. הוא מסביר להם שהמלחמה לוותה בעימות בין חצויים - לא בתוך מחנה החצויים, אלא ביניהם לבין קבוצה אחרת; כירון אומר שנשבע לא לדון בנושא, אבל שהאלים נחרדו מהמחיר ועשו הכל כדי שהמפגשים לא יישנו. ליאו מסביר ששרטוט הספינה בבונקר הוא נבואה - זו ספינה מעופפת שעליהם לבנות, כדי להפליג לעבר הארצות העתיקות, שם מתכננים הענקים לפגוע באלים. ג'ייסון נזכר חלקית, ומספר למחנה החצויים שיש קבוצה נוספת של חצויים, רומיים, שמשמרים את המסורת של איניאס, ושהנתק נשמר במשך שנים. כירון וג'ייסון מספרים יחד את הסיפור - בזמן שמחנה החצויים הגן על האולימפוס, מחנה יופיטר החריב את מצודת אותריס, הבסיס של הטיטאנים. ג'ייסון, פייפר וליאו יהיו שלושה מתוך השבעה שימריאו לארצות העתיקות, אך תחילה הם יטוסו מערבה למחנה יופיטר. שם, ג'ייסון משוכנע, הם ימצאו את פרסי ג'קסון - שנשלח לשם, חסר זיכרון בדיוק כמו ג'ייסון.
דואולינגו
דואולינגו (מאנגלית: Duolingo) הוא שירות מקוון ללימוד שפות, הכולל אתר ואפליקציה. החברה מבוססת על מודל של שירותים חינמיים עם הגבלות מסוימות, ואפשרות לרכישת מנוי פרימיום המסיר הגבלות אלו. נכון לאוקטובר 2020 הציע האתר 98 קורסים ללימוד שפות מ-28 שפות מקור. לאפליקציה למעלה מ-300 מיליון משתמשים רשומים ברחבי העולם.
בתחילתו, התבסס הפרויקט על מודל של לימוד שפה באמצעות תרגום תוכן אתרים שונים באינטרנט.
היסטוריה
הפרויקט נוצר על ידי פרופסור לואיס פון אהן מאוניברסיטת קרנגי מלון ועל ידי הסטודנט סברין האקר. האתר הושק בגרסת בטא ב־30 בנובמבר 2011, לאחר שצבר רשימת המתנה של למעלה מ־300,000 אנשים. המטרה המקורית של הפרויקט הייתה שהלומדים למעשה יתרגמו בפועל מסמכים ואתרים שונים משפות שונות לאנגלית. ואכן, עד 19 בינואר 2012 השירות תרגם למעלה מ־45,000 משפטים.
ב־19 ביוני 2012 האתר נפתח לציבור הרחב, והחל מסוף מאי 2013 השירות זמין גם באפליקציה לאנדרואיד ול־iOS.
בראשיתו מומן הפרויקט באמצעת מענק מתוכנית עמיתי מקארתור והקרן הלאומית למדע (NSF), והוא מפותח בעיקר באמצעות שפת התכנות פייתון.
באוקטובר 2011 גייסה החברה גם 3.3 מיליון דולרים בקמפיין גיוס שהובל על ידי יוניאון סקוור ונצ'רס ובקמפיין בהשתתפות הסופר טים פריס וחברת A-Grade investments שבבעלות השחקן אשטון קוצ'ר. בספטמבר 2012 גייסה החברה 15 מיליון דולר נוספים בקמפיין גיוס שהובל על ידי New Enterprise Associates (ובהשתתפות יוניאון סקוור ונצ'רס) שהשלים את גיוס ההון של החברה ל-18.3 מיליון דולרים.
ביוני 2013, כשנה לאחר השקתה, נרשמו בדואולינגו למעלה מ-4 מיליון משתמשים. בנובמבר אותה שנה עברה את ה-15 מיליון. ב־9 באוקטובר 2013 הושקה אפשרות בה המשתמשים יכולים להוסיף בעצמם שיעורים בשפות נוספות לאתר, במטרה להרחיב בצורה משמעותית את מספר השפות המוצעות בתוך כשנה.
בפברואר 2014 גייסה החברה 20 מיליון דולר נוספים בקמפיין בהובלת Kleiner Caufield & Byers. לשירות היו רשומים כ-25 מיליון משתמשים, מתוכם כ-12.5 מיליון משתמשים פעילים. ביוני 2014 היו רשומים בשירות 30 מיליון משתמשים.
ביוני 2015 גייסה דואולינגו 45 מיליון שקלים בהובלת גוגל קפיטל. ביולי 2017, גייסה עוד 25 מיליון דולר בהשקעה של דרייב קפיטל.
בינואר 2017, הפסיקה החברה את תוכנית התרגום שלה, והפכה את השירות לשירות לימודי בלבד נכון לאפריל 2017 היו לאפליקציה למעלה מחמישים מיליון הורדות בחנות האפליקציות של גוגל פליי בלבד.